Handelaar in hof vir ‘motordiefstal’Foto: SAPD/Facebook Kapt. Jackson Manatha, woordvoerder van die polisie, het gesê Kenny Kayle Mokoena (29) het na bewering nagenoeg 30 motors gekaap en aan mense oor die hele provinsie verkoop. Mokoena is in hegtenis geneem en voorlopig aangekla vir die diefstal van ses motors. Volgens Manatha het Mokoena Dinsdag in die Butterworth-landdroshof verskyn. Die saak is tot 1 Maart uitgestel vir verdere ondersoek. Mense wat by Mokoena ŉ voertuig gekoop het, word versoek om kapt. Mntunzima Nyengula by 082 779 7246 te bel.